Държавен вестник, бр. 30, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  30
b) докато е видим за противника при 
участието си във военно разгръщане, предше­
стващо началото на нападение, в което той 
трябва да участва.
Действията, които отговарят на изисква­
нията по този параграф, не могат да бъдат 
считани за вероломни по смисъла на пара­
граф 1, буква „с“ от член 37.
4. Попадналият във властта на неприятел­
ската страна комбатант (боец), който не отго­
варя на изискванията, изложени във второто 
изречение на параграф 3, се лишава от правото 
на военнопленнически статут, но независимо 
от това се ползва от закрила, равностойна във 
всяко отношение на закрилата, предоставяна на 
военнопленниците въз основа на разпоредбите 
на Третата конвенция и на този Протокол. Това 
включва и правото на закрила, равностойна на 
закрилата, предоставяна на военнопленници­
те в съответствие с разпоредбите на Третата 
конвенция, в случаите, когато такова лице е 
изправено пред съд и подлежи на наказание 
за извършени от него престъпления.
5. Попадналият във властта на неприя­
телската страна комбатант (боец), който не 
участва в нападение или във военна операция, 
представляваща подготовка за нападение, не 
губи поради предишните си действия правото 
да се ползва от статута на комбатант (боец) 
и на военнопленник.
6. Разпоредбите на този член не накър­
няват правото на никого да бъде считан за 
военнопленник съгласно член 4 от Третата 
конвенция.
7. Разпоредбите на този член нямат за 
цел да променят общоприетата практика на 
държавите по отношение на носенето на уни­
форма от комбатантите (бойците), включени в 
състава на редовните униформени въоръжени 
подразделения на която и да е участваща в 
конфликта страна.
8. В допълнение към категориите лица, 
посочени в член 13 от Първата и Втората 
конвенция, всички лица от състава на въ­
оръжените сили на която и да е участваща 
в конфликта страна, според определението в 
член 43 от този Протокол, имат правото на 
закрила въз основа на тези конвенции, ако са 
ранени, болни или, в съответствие с Втората 
конвенция, претърпели корабокрушение в 
морски или други води.
Член 45 – Закрила на лица, участвали във 
военните действия
1. Лице, което участва във военните дейст­
вия и попадне във властта на неприятелската 
страна, се счита за военнопленник и следо­
вателно се ползва от закрилата на Третата 
конвенция, ако предяви искане за статут на 
военнопленник или ако се окаже, че има 
правото на такъв статут, или ако страната, 
към която то принадлежи, поиска да му бъде 
признат такъв статут чрез нотификация до 
задържащата държава или до държавата-покро­
вителка. Ако възникне съмнение дали някое 
такова лице има право на военнопленнически 
статут, то продължава да се ползва от този 
статут и следователно е под закрилата на 
Третата конвенция и този Протокол дотогава, 
докато неговият статут не бъде определен от 
компетентен съд.
2. Ако някое лице, попаднало във властта 
на неприятелска държава, не е задържано като 
военнопленник и предстои да бъде съдено от 
тази държава за правонарушение, свързано 
с военните действия, то може да отстоява 
правото си на статут на военнопленник пред 
съда и да поиска по този въпрос да бъде взето 
съдебно решение. Винаги, когато прилаганата 
процедура позволява това, въпросното реше­
ние следва да бъде обявено преди съдебния 
процес за правонарушението. Представителите 
на държавата-покровителка имат право да 
присъстват на съдебното заседание, на което 
се взема решение по този въпрос, освен когато 
по изключение заседанието се провежда при 
закрити врата в интерес на държавната сигур­
ност. В такива случаи задържащата държава 
е задължена да уведоми за това държавата-
покровителка.
3. Всяко участвало във военните действия 
лице, което няма право на статут на воен­
нопленник и не се ползва от по-благопри­
ятно третиране в съответствие с Четвъртата 
конвенция, има по всяко време правото на 
закрила съгласно член 75 от този Протокол. 
На окупирана територия всяко такова лице, 
освен когато е задържано като шпионин, се 
ползва също така, независимо от член 5 от 
Четвъртата конвенция, от предвидените в 
същата Конвенция права за връзка с външ­
ния свят.
Член 46 – Шпиони
1. Независимо от която и да е друга разпо­
редба на Конвенциите или на този протокол 
лице от състава на въоръжените сили на 
някоя участваща в конфликта страна, което 
е попаднало във властта на неприятелската 
страна, докато извършва шпионаж, няма 
правото на статут на военнопленник и може 
да бъде третирано като шпионин.
2. За лице от състава на въоръжените 
сили на някоя участваща в конфликта страна, 
което в полза на тази страна събира или се 
опитва да събира информация на територия, 
намираща се под контрола на неприятелска­
та страна, не може да се счита, че извършва 
шпионаж, ако по време на тези свои действия 
носи униформа на въоръжените сили, към 
които принадлежи.
3. За лице от състава на въоръжените сили 
на някоя участваща в конфликта страна, което 
живее на територия, окупирана от неприя­
телската страна, и което на тази територия 
събира или се опитва да събира информация 
с военна стойност в полза на страната, към